open-index/open-wikipedia-markdown huggingface dataset:
Rob the Mob

***Rob the Mob*** er en amerikansk actionfilm fra 2014, regissert av Raymond De Felitta. Hovedrollene spilles av Michael Pitt, Nina Arianda og Ray Romano.

## Sammendrag
Kjæresteparet Tommy Uva og Rosie DeToma raner en blomsterbutikk på Valentinsdag. Tommy blir arrestert og havner i fengsel. I mellomtiden får Rosie en jobb i et inkassobyrå drevet av Dave Lovell, som gir Tommy en jobb. Når Tommy ser noen mafioso i nabolaget sitt blir han rasende, og kaller dem feite gamle gubber. Det blir avslørt at Tommys far startet en butikk med mafia-lån, og slet med å betale avbetalingene. Tommy overværer en rettssak mot mafia-medlem John Gotti. Han hører et vitnesbyrd, som nevner at ingen våpen er tillatt i mafia-klubber. Han nevner en ide om å rane mafia-medlemmer til Rosie, og sier at det vil være trygt siden ingen vil bære våpen der.

Rosie er tvilende, men går med på dette. Tommy truer flere mafia-medlemmer å gi han alt de har av verdisaker og penger. Tommy og Rosie raner en annen mafia-klubb. Tommy ydmyker dem ved å tvinge dem til strippe til undertøyet. FBI har klubben under oppsikt, og agent Frank Hurd tar fotografier av flere mafia-medlemmer i bare undertøyet. Hurd deler bildene med New York Post-journalist Jerry Cardozo, som publiserer bildene. Tommy raner enda en klubb, og i en finner de en liste over hele mafiaen inkludert navn, telefonnumre og adresser. FBI bryter seg inn hos Tommy og Rosie og lager en kopi av listen, som de bruker til å arrestere flere mafia-medlemmer. Filmen avslutter med at Tommy og Rosie blir overfalt og drept.

## Rolleliste
* Michael Pitt som Tommy Uva
* Nina Arianda som Rosie Uva
* Andy García som Big Al
* Ray Romano som Jerry Cardozo
* Frank Whaley som agent Frank Hurd
* Michael Rispoli som Sal
* Burt Young som Joseph Delmonico

## Eksterne lenker
* 
* Film-trailer, youtube.com
What About Today?

***What About Today?*** er det tiende studioalbumet til artisten Barbra Streisand, utgitt i juli 1969. 

Albumet er i dag ansett som Streisands første forsøk på moderne popsanger. Den fikk dårlig kritikk og nådde kun 31.-plass på albumlista ''Billboard'' 200. Den er én av kun tre Streisand-album som ikke har solgt til gull-, platina- eller diamantplate i USA (de andre er *[[Barbra Streisand...And Other Musical Instruments]]* fra 1973 og *[[What Matters Most]]* fra 2011). 

Studioalbumet inneholder låter som tidligere ble spilt inn av blant andre The Beatles og Paul Simon. Omslagsbildet ble tatt i forbindelse med fotoopptak for *[[Vogue]]* i 1968.

## Sporliste
### Side 1
# «What About Today?» (David Shire, Richard Maltby, Jr.) – 2:57
# «Ask Yourself Why» (Alan Bergman, Marilyn Bergman, Michel Legrand) – 3:03
# «Honey Pie» (John Lennon, Paul McCartney) – 2:39
# «Punky's Dilemma» (Paul Simon) – 3:29
# «Until It's Time for You to Go» (Buffy Sainte-Marie) – 2:55
# «That's A Fine Kind O' Freedom» (Harold Arlen, Martin Charnin) - 3:02

### Side 2
# «Little Tin Soldier» (Jimmy Webb) –3:53
# «With a Little Help from My Friends» (Lennon, McCartney) – 2:40
# «Alfie» (Burt Bacharach, Hal David) – 3:20
# «The Morning After» (Maltby, Shire) – 2:40
# «Goodnight» (Lennon, McCartney) – 3:44

## Sanger som ikke kom med på albumet
Tre av sangene som ble spilt inn for albumet ble ikke med:
* «One Day» – Streisand spilte inn tre versjoner av denne låten, alle med ulike arrangører. Den ble imidlertid spilt på en TV-spesial for jordens dag i 1990.
* «Lost in Wonderland» – denne låten ble utgitt på albumet *[[Release Me (album)|Release Me]]* i 2012.
* «Tomorrow I Will Bring You a Rose» – denne sangen er fremdeles ikke utgitt.

## Singler
* «The Morning After» / «Where Is the Wonder?» – 1968 
* «Frank Mills» / «Punky's Dilemma» – 1969 
* «Little Tin Soldier» / «Honey Pie» – 1969

## Referanser


## Eksterne lenker
* 
* The Barbra Streisand Music Guide - What About Today? (arkivert versjon)
* Barbra Streisand Archives: Records/What About Today?
Ljudmila Filimonova

**Ljudmila Filimonova** (russisk: Людмила Филимонова; født 22. september 1962) er en russisk skøyteløper som tidligere representerte Sovjetunionen. Hun er fortsatt aktiv i veteranklassene både nasjonalt og internasjonalt.

Filimonova deltok i et internasjonalt seniormesterskap som var EM 1989 i Vest-Berlin, i daværende Vest-Tyskland. I dette mesterskapet ble hun dopingtestet og hvor både a- og b-prøven slo ut positivt på prestasjonsfremmende midler. Filimonovas resultater fra mesterskapet ble derfor strøket og merket som diskvalifisert. Hun ble deretter utestengt i 15 måneder.

## Personlige rekorder

## Referanser




## Eksterne lenker
* 
*  Ljudmila Filimonova på SpeedskatingResults.com
*  Ljudmila Filimonova på Jakub Majerski's speedskating database
Kento Sakuyama

**Kento Sakuyama** (født 3. juli 1990) er en japansk skihopper.

Sakuyama ble tatt ut til å representere Japan i lagkonkurransen i Junior-VM 2008, der Japan endte på en 5.-plass. I Junior-VM 2009 fikk han prøve seg individuelt med en 25.-plass og en 6.-plass i lagkonkurransen dagen etter. Japan fikk en ny 6.-plass i Junior-VM 2010, mens Sakuyama i det individuelle hopprennet endte på en 18.-plass.

Han fikk sin verdenscupdebut i Sapporo 16. januar 2010 der han kom på en delt 21.-plass med slovenske Primož Pikl.

Han vant Sommer Grand Prix 2015 etter å ha vunnet bare ett renn, som fant sted i Hakuba.

Hans første pallplass i lagkonkurranse kom i Holmenkollen i 2015/16-sesongen 6. februar 2016.

## Sammenlagtplasseringer i verdenscupen

## Referanser


## Eksterne lenker
*
Ladies but Gentlemen

***Ladies but Gentlemen*** (norsk tittel: ***Damenes aften! Ladies but Gentlemen***) var Norges bidrag til Underholdningsfestivalen i Montreux i 1987.  Programmet var et dragshow med Great Garlic Girls (Olav Klingen, Jonny Nymoen og Terje Schrøder). Opplegg, instruksjon og koreografi: Morten Rudå og Simen Sand. 

Lengde: 36 minutter.

Programmet var en ny utgave av *Damenes aften, The Great Garlic Girl's Show*, som ble sendt på NRK TV 18. oktober 1986. Dette nye programmet ble vist på NRK TV 4. april 1987.

## Referanser
Barbra Streisand’s Greatest Hits

***Barbra Streisand's Greatest Hits*** er det første samlealbumet til artisten Barbra Streisand, utgitt i januar 1970 av Columbia Records.

Musikkalbumet inneholder flere av Streisands bestselgende låter, som for eksempel «People» som nådde 5.-plass på USAs singelliste og «Second Hand Rose» som nådde 32.-plass på den samme lista. Den inneholder også sangen «Sam, You Made the Pants Too Long», som aldri hadde blitt utgitt før. Albumet nådde 32.-plass på USAs albumliste og solgte til to platinaplater (RIAA). Dette var det andre Streisand-albumet som også lå på Storbritannias albumliste.

## Sporliste
### Side 1
# «People» (Jule Styne, Bob Merrill) – 3:39
#* Denne låten ble utgitt på albumet *[[People (album)|People]]*.
# «Second Hand Rose» (Grant Clarke, J.F. Hanly) – 2:08
#* Denne låten ble utgitt på albumet *[[My Name Is Barbra, Two...]]*.
# «Why Did I Choose You» (Michael Leonard, Herbert Martin) – 2:49
#* Denne låten ble utgitt på albumet *[[My Name Is Barbra]]*.
# «He Touched Me» (Ira Levin, Milton Schafer) – 3:08
#* Denne låten ble utgitt på albumet *My Name Is Barbra, Two...*.
# «Free Again» (R. Colby, Mark Jourdan, A. Canfora, J. Baselli) – 3:40
#* Denne låten ble utgitt på albumet *[[Je m'appelle Barbra]]* og som en singel i 1966.
# «Don't Rain on My Parade» (Styne, Merrill) – 2:44
#* Denne låten ble utgitt på filmmusikken til *[[Funny Girl (film)|Funny Girl]]*.

### Side 2
# «My Coloring Book» (Fred Ebb, John Kander) – 4:09
#* Denne låten ble utgitt på albumet *[[The Second Barbra Streisand Album]]*.
# «Sam, You Made the Pants Too Long» (Smiley Lewis, Victor Young, F. Whitehouse, Milton Berle) – 2:04
#* Denne låten ble utgitt som en singel 1966. En forkortet versjon er imidlertid med på albumet *[[Color Me Barbra]]*.
# «My Man» (Jaques Charles, Channing Pollock, Albert Willemetz, Maurice Yvain) – 2:55
#* Denne låten ble utgitt på albumet *My Name Is Barbra*.
# «Gotta Move» (Peter Matz) – 1:58
#* Denne låten ble utgitt på albumet *The Second Barbra Streisand Album*. En nyinnspilling er også med på *Color Me Barbra*.
# «Happy Days Are Here Again» (Milton Ager, Jack Yellen) – 3:07
#* Denne låten ble utgitt på albumet *[[A Happening in Central Park]]*. Den opprinnelige studioversjonen ble utgitt på *[[The Barbra Streisand Album]]*.

## Referanser


## Kilder
* 

## Eksterne lenker
* 
* Barbra Streisand Archives: Records/Barbra Streisand's Greatest Hits
Kaiser Maximilian Lauf 2016

**Kaiser Maximilian Lauf 2016** var den 1. utgaven av Kaiser Maximilian Lauf. Rennet ble arrangert 7. februar 2016.

## Resultater

### Menn

### Kvinner

## Eksterne lenker
* Resultater, herrer
* Resultater, kvinner
Sgambeda

**Sgambeda**, tidligere **La Scambeda**, er et årlig langdistanseløp i langrenn i Italia, som er arrangert siden 1990. Løpet arrangeres i desember hvert år, og har start og målgang i Livigno. Løpet består av et løp på 42 km i fristil og et på 22,5 km i klassisk stil, og løypa ligger mellom 1800 og 2200 moh. 

Løpet inngår i FIS Marathon Cup og Ski Classics.

## Vinnere

## Referanser


## Eksterne lenker
*
Blood Creek

***Blood Creek*** er en amerikansk skrekkfilm fra 2009, regissert av Joel Schumacher. Den hadde premiere i USA den 18. september 2009. Dominic Purcell og Henry Cavill spiller to brødre som er ute etter hevn etter å ha opplevd et opprivende okkult eksperiment som stammer fra det tredje riket.

## Sammendrag
I 1936 er en tysk professor, Richard Wirth, på besøk hos Wollner-familien - tyske emigranter som har slått seg ned i Vest-Virginia. Wollner-familien tror at Wirth er en forsker som er i USA for å holde foredrag, men Wirth viser seg å være en nazistisk okkultist som leter en spesiell runestein fra vikingtiden som er gjemt i området hvor Wollner-familien bor. Familien låser ham inn i kjelleren, og holder ham fanget gjennom et ritual som krever hyppige menneske-ofringer. 

Knyttet til Wirth, overlever familien i flere tiår uten å bli eldre. I 2007 blir 25 år gamle Evan Marshall overrasket når hans eldre bror Victor plutselig dukker opp igjen, etter å ha forsvunnet under en campingtur i Vest-Virginia. Victor forteller at han rømte fra noen som holdt ham fanget, og de reiser tilbake for å ta hevn. Brødrene konfronterer Wollner-familien, og dette fører til at Wirth kommer seg løs fra fangenskap.

Wirth avslører at Victor kom seg unna, nettopp fordi Wirth visste at Victor ville komme tilbake igjen og ta hevn. De klarer å bli kvitt Wirth, som resultat blir Wollner-familien raskt gamle og dør. Før den yngste dør, forteller de at SS-sjef Heinrich Himmler hadde sendt flere nazister til området for å lete etter runesteinen. Evan finner et kart og oppdager hvor de andre befinner seg, og de bestemmer seg for å stoppe disse nazistene en gang for alle.

## Rolleliste
* Dominic Purcell - Victor Marshall
* Henry Cavill - Evan Marshall
* Michael Fassbender - Richard Wirth
* Emma Booth - Liese
* Rainer Winkelvoss - Otto
* Shea Whigham - Luke

## Eksterne lenker
*
I Can Get It for You Wholesale

***I Can Get It for You Wholesale*** er en amerikansk scenemusikal produsert av David Merrick, med musikken og sangtekstene til Harold Rome. Manuset er skrevet av Jerome Weidman, som baserte den på sin egen bok fra 1937. Musikalen markerte Broadway-debuten til 19 år gamle Barbra Streisand, som ble nominert til Tony-prisen for beste kvinnelige birolle for arbeidet. Howard Taubman fra *[[The New York Times]]* var også fornøyd med Streisand, og skrev at hun var «kveldens funn... ei jente med et klønete uttrykk, en høy, hissig stemme og en rykkevis latter. Miss Streisand er en naturlig komiker.»

Historien utspiller seg i New York Citys motedistrikt i 1937, under den store depresjonen.

## Sanger
### Akt 1
* Overture
* I'm Not a Well Man - Miss Marmelstein og Mr. Pulvermacher
* The Way Things Are - Harry Bogen
* When Gemini Meets Capricorn - Ruthie Rivkin og Harry Bogen
* Momma, Momma, Momma - Harry Bogen og Mrs. Bogen
* The Sound of Money - Harry Bogen, Martha Mills, Mitzi, Mario og Eddie
* The Family Way - Mrs. Bogen, Harry Bogen, Ruthie Rivkin, Teddy Asch, Blanche Bushkin og Meyer Bushkin
* Too Soon - Mrs. Bogen
* Who Knows? - Ruthie Rivkin
* Have I Told You Lately? - Blanche Bushkin og Meyer Bushkin
* Ballad of the Garment Trade - Miss Marmelstein, Ruthie Rivkin, Blanche Bushkin, Harry Bogen, Teddy Asch, Meyer Bushkin og Company

### Akt 2
* A Gift Today - Sheldon Bushkin, Harry Bogen, Mrs. Bogen, Blanche Bushkin, Meyer Bushkin og Ruthie Rivkin
* Miss Marmelstein - Miss Marmelstein
* The Sound of Money (Reprise) - Harry Bogen
* A Funny Thing Happened - Ruthie Rivkin og Harry Bogen
* What's in It for Me? - Teddy Asch og Martha Mills
* What Are They Doing to Us Now? - Miss Marmelstein, Buggo, Tootsie Maltz, Manette, Gail, Miss Springer og Creditors
* Eat a Little Something - Mrs. Bogen og Harry Bogen
* Epilogue - The Company

## Referanser


## Eksterne lenker
* 
* Guide to Musical Theatre
* Beskrivelse og analyse
* Informasjon hos Stage Agent
Blomkåløre

**Blomkåløre**, eller ***hematoma auris***, viser til en misdannelse av øret grunnet gjentatt skade eller vold mot det ytre øre. Misdannelsen forekommer ofte hos boksere og andre kampsportutøvere, som ofte mottar stor vold mot øreområdet. Misdannelsen skyldes at blødninger under huden blir omdannet til brusk og bindevev, og fører dermed til oppsvulmingen av hud, og underhud, i øret.

## Referanser
Gisuris

**Gisuris** er et fjell helt nord i Sarek nasjonalpark i svensk Lappland. 

Nordvest for fjellet ligger Kisurisstugan, der de tre nasjonalparkene Sarek, Padjelanta og Stora Sjöfallet møtes.

## Se også
* Liste over fjell i Skandinavia

## Fotnoter



## Referanser
Flueggea virosa

***Flueggea virosa*** er en busk i familien Phyllanthaceae.

Den blir som regel opptil 4 m høy, men kan bli 7 m. Veksten er tett med mange opprette eller bueformede greiner. Noen greiner er kvasse og minner om torner. Den er som regel eviggrønn, men kan felle bladene i områder med utpreget tørketid. Bladene er enkle og ovale og sitter spredt. Busken er særbu med adskilte hann- og hunnplanter. De små, grønne blomstene sitter i bladhjørnene. Frukten er en bærlignende kapsel, 3–5&nbsp;mm i diameter; den er hvit når den er moden.

*Flueggea virosa* har en vid utbredelse i de tropiske delene av den gamle verden fra Vest-Afrika til Asia og Australia. Den vokser i mange typer skog og krattvegetasjon. Bladene etes av geiter og av åmene til *[[Charaxes]]*-sommerfugler. Bærene er saftige og søte og blir spist av både mennesker og dyr. Busken blir ofte plantet som hekkplante. Bark og røtter inneholder flere alkaloider og blir brukt til å forgifte fisk og som medisin. Laboratorieforsøk viser at ekstrakt fra planten dreper parasitten *[[Sovesyke|Trypanosoma brucei]]* og demper aktiviteten til hepatitt C-virus.

## Galleri

Starr 020108-0011 Flueggea virosa.jpg|Vekstform
Starr 070111-3246 Flueggea virosa.jpg|Blad og frukt
Flueggea virosa - berries (6689345895).jpg|Frukt


## Referanser


## Eksterne lenker
*
Francisco Maldonado

**Francisco Maldonado** (født 1480 i Salamanca, død 24. april 1521 i Villalar) var spansk general, aristokrat og kaptein fra Castilla, under krigen av fellesskap (på spansk: *Guerra de los Comuneros*). Han ble tatt til fange og halshugget i 1521. Maldonado-departementet, i Uruguay, er oppkalt etter ham.

## Referanser
Andrachne telephioides

***Andrachne telephioides*** er en dvergbusk i familien Phyllanthaceae.

Den blir opptil 35&nbsp;cm høy. Mange grønne, opprette greiner går ut fra en kort, brun stamme. Bladene er grågrønne, ovale til elliptiske og som regel bredest over midten; de har kort stilk og sitter spredt og tett. Busken er sambu med adskilte hann- og hunnblomster på samme plante. Frukten er en 2–3 mm stor trekamret kapsel.

*Andrachne telephioides* vokser på tørre steder. Den finnes på spredte lokaliteter i middelhavslandene fra Spania til Palestina inkludert Sicilia, Kreta og Kypros, men mangler på de andre øyene. Utenom middelhavsområdet finnes den sørover til Kapp Verde og Somalia, nordover til Krim og østover til Pakistan og Pamir.
 
## Kilder
* 
* 
* 
* 

## Eksterne lenker
* 
* Cretan Flora – ''Andrachne telephioides''
* Flora of Qatar – ''Andrachne telephioides''
Tigerland

***Tigerland*** er en amerikansk krigsfilm fra 2000, regissert av Joel Schumacher. Hovedrollen spilles av Colin Farrell i rollen menig Roland Bozz, og handlingen foregår i en treningsleir for soldater som skal sendes til Vietnamkrigen. Tigerland var navnet på en amerikansk militær treningsleir på 1960-tallet og 1970-tallet i Louisiana, og er siste stopp for infanteri på vei til Vietnam.

## Sammendrag
I september 1971 blir Roland Bozz (Colin Farrell) - en ustyrlig soldat uten respekt for autoriteter – sendt til Fort Polk. Han blir raskt venn med to andre rekrutter, Paxton og Milter. Han møter sin nye kommanderende offiser Saunders, og blir etterhvert utnevnt til troppsleder. En annen menig, Wilson, plager Miter og Bozz. Under en øvelse prøver Wilson å skyte Bozz med en pistol. Men den er defekt, og han overlever. Bozz ønsker Wilson ut av hæren, og Saunders sier at han skal ta hånd om det. De blir sendt til Tigerland, et område utformet som en liten kopi av Vietnam. 

Men Wilson blir bare omplassert, og forteller Bozz at han vil drepe ham uansett hva det tar. Bozz planlegger å stikke til Mexico. Men menig Johnson forteller at hvis Bozz stikker av, så kommer han til å gå etter Paxton og dermed kommer Bozz til å være ansvarlig for vennens død. Under en øvelse bytter Wilson til ekte ammunisjon. Bozz skyter tilbake med blanke skudd, og skader Paxton i øyet. Hele troppen blir sendt til Vietnam, bortsett fra Paxton som slipper på grunn av øye-skade. En epilog sier at Paxton aldri fant ut hva som skjedde med Bozz eller de andre i troppen. 

## Rolleliste
* Colin Farrell som menig Roland Bozz
* Matthew Davis som Jim Paxton
* Clifton Collins Jr. som menig Miter
* Shea Whigham som Wilson
* Nick Searcy som kaptein Saunders

## Eksterne lenker
* 
*
Herman Tønnessen

**Herman Tønnessen** (1918–2001) var en norsk filosof. I Nord-Amerika brukte han navnet **Herman Tennessen**.

Tønnessen var sønn av rådmann Richard Mauritz Tønnessen og Ida Christine Tønnessen. Han tok magistergrad i 1946 og var ansatt ved Universitetet i Oslo fra 1945. I 1957 ble han ansatt som professor ved Berkeley-universitetet i California. Fra 1961 var han ved Universitetet i Alberta i Canada.

I Norge var Tønnessen en del av Osloskolen omkring Arne Næss. Senere var han knyttet til Senter for samfunnsforskning sammen med Stein Rokkan, Vilhelm Aubert og Næss. Han utga bøker om *Typebegreper* (1945), *Holdninger til rettsoppgjøret* (1948), *Logical Analysis and Definiteness of Intention* (1953) og *Problems of Knowledge* (1980).

## Referanser


## Litteratur
* «Frem fra glemselen: Herman Tønnessen (1918-2001)», i *[[Filosofisk supplement]]* (2014)
* *Studentene fra 1936*. Oslo, 1961.
Kristoffer Olesen Larsen

**Kristoffer Olesen Larsen** (født 12. september 1899 i Torslev Kær, død 10. november 1964 i Birkerød) var en dansk teolog.

Som teologistudent og medlem av den kristne studentbevegelsen i Danmark tok Larsen del i oppgjøret som førte til stiftelsen av tidsskriftet *[[Tidehverv]]*. I 1932 ble han prest ved Esajas Kirke på Østerbro i København, hvor han ble værende til sin død.

Larsen var livet igjennom opptatt av Søren Kierkegaard. Avhandlingene hans ble etter hans død utgitt som *Søren Kierkegaard læst af K. Olesen Larsen* (1966) og *At være menneske* (1967).

## Referanser


## Litteratur
* Jens Holger Schjørring: «K. Olesen Larsen», i *[[Dansk biografisk leksikon]]*, 3. utgave.
Ski Classics 2014/15

**Ski Classics 2014/15** var den 5. utgaven av Ski Classics. Konkurransen startet med La Sgambeda i Italia 13. desember 2014 og ble avsluttet med Årefjällsloppet i Sverige den 28. mars 2015.

## Kalender
### Herrer

### Kvinner

## Sammenlagtstilling

### Herrer

### Kvinner



## Sprintcupen
### Herrer

## Lagkonkurranse

## Ungdomscupen

### Herrer

### Kvinner



## Eksterne lenker
;Generelt
* www.vismaskiclassics.com/ – Offisiell hjemmeside

;Resultater
* Langrenn.com - Resultater Swix Ski Classics 2014/2015 - Menn Totalt
* Langrenn.com - Resultater Swix Ski Classics 2014/2015 - Kvinner Totalt
* Langrenn.com - Aukland-guttas Team Santander beste lag i Swix Ski Classics (arkivert)
* Langrenn.com - Resultater Swix Ski Classics 2014/2015 - Ungdomscup Menn
* Langrenn.com - Resultater Swix Ski Classics 2014/2015 - Ungdomscup Kvinner (arkivert)
* Längd.se - Slutställning Swix Ski Classics 2014/2015  (med resultater, sprint)
Alkavare

**Alkavare** er et fjell nord for Álggavágge vest i Sarek nasjonalpark i svensk Lappland. 

Ved foten av fjellet på vestsiden ligger et område med nedlagte sølvgruver. Her ble det også bygget et kapell i 1788. Kapellet ble restaurert i 1961, og brukes nå en gang hver sommer.

## Se også
* Liste over fjell i Skandinavia

## Fotnoter



## Referanser
Birte Tove

**Birte Tove Sørensen** (født 16. januar 1945 i Helsingør, død 6. februar 2016) var en dansk modell og skuespillerinne, mest kjent for medvirkning i de såkalte *Sengekantsfilmene* – en filmserie på åtte lystspill, instruert av John Hilbard. Birte Tove har også opptrådt som revyskuespillerinne og på begynnelsen av 1980–tallet var hun revydirektør i Nordsjælland. Hun var opprinnelig utdannet sykepleierske.

## Filmografi
* *Christa* – 1970
* *Mazurka på sengekanten* – 1970
* *Med kærlig hilsen* – 1971
* *Tandlæge på sengekanten* – 1971
* *Motorvej på sengekanten* – 1972
* *Rektor på sengekanten* – 1972
* *Romantik på sengekanten* – 1973
* *Piger i trøjen* – 1975
* *[[Riget|Riget I]]* – 1994
* *[[Riget|Riget II]]* – 1997

## Referanser


## Eksterne lenker
*
Mick Woodmansey

**Mick «Woody» Woodmansey** (født 4. februar 1951 i Driffield i East Riding of Yorkshire) er en engelsk trommeslager, best kjent for sitt samarbeide med David Bowies band The Spiders from Mars. Etter at Bowie døde i januar 2016, er han den eneste gjenlevende fra den klassiske Ziggy Stardust-besetningen.

## Biografi
Woodmansey ble med i Bowies band The Hype, som senere ble til The Spiders from Mars. Han spilte på Bowie-albumene *[[The Man Who Sold the World]]* (1970), *[[Hunky Dory]]* (1971), *[[The Rise and Fall of Ziggy Stardust and the Spiders from Mars]]* (1972) og *[[Aladdin Sane]]* (1973).

Woodmansey ble erstattet av Aynsley Dunbar, som spilte på Bowies neste album, *[[Pin Ups]]* (1973). Woodmansey startet opp igjen The Spiders from Mars sammen med bassisten Trevor Bolder og ga ut et selvtitulert album med Dave Black som erstatter for gitaristen Mick Ronson og med Pete McDonald som vokalist. Mike Garson, som også hadde spilt med Bowie i Ziggy Stardust-perioden, medvirket på keyboards. Bowie deltok ikke på dette nye Spiders from Mars-prosjektet.

Etter at Spiders igjen ble oppløst startet han sitt eget band, Woody Woodmansey's U-Boat, med Phil Murray, Frankie Marshall, Phil Plant og etterhvert Martin Smith. De utga debutalbumet *U Boat* i 1977. Albumet ble utgitt på nytt i 2006 med tittelen *Woody Woodmansey's U-Boat* (Castle Music ESMCD895).

Han spilte i bandet Cybernauts, der han og Trevor Bolder, sammen med Joe Elliott og Phil Collen fra Def Leppard, spilte låter fra Bowie-albumene Bolder og Woodmansey medvirket på. Han spilte også i bandet 3-D.
Han er også med i supergruppen og coverbandet Holy Holy, som spiller David Bowie-låter fra 1970-tallet. Holy Holy var på turne i september 2014 og i juni 2015. Bandet gjennomførte i januar 2016 turneen *The Man Who Sold the World USA Tour 2016*. Andre medlemmer av Holy Holy inkluderer Erdal Kızılçay, Tony Visconti, Glenn Gregory, Steve Norman, Marc Almond og James Stevenson. Woodmansey har også spilt med Art Garfunkel og Paul McCartney. 

## Diskografi
### Med David Bowie
* 1970 *[[The Man Who Sold the World]]* 
* 1971 *[[Hunky Dory]]* 
* 1972 *[[The Rise and Fall of Ziggy Stardust and the Spiders from Mars]]* 
* 1973 *[[Aladdin Sane]]* 
* 1983 *[[Ziggy Stardust - The Motion Picture]]* (innspilt i 1973, offisielt utgitt i 1983)
* 1994 *[[Santa Monica '72]]* (innspilt i 1972, offisielt utgitt i 1994)

### Med Dana Gillespie
* 1974 *Weren't Born a Man* 

### Med The Spiders From Mars
* 1976 *The Spiders from Mars* 

### Med Woody Woodmansey's U-Boat
* 1977 *Woody Woodmansey's U-Boat* 

### Med Screen Idols
* 1979 *Premiere*

### Med Cybernauts
* 2001 *Cybernauts Live* 

### Med 3-D
* 2008 *Future Primitive* 

## Referanser


## Eksterne lenker
* 
* 
* Offisielt nettsted
* Biografi på NNDB.com
Nachos

**Nachos** (spansk, [ˈnatʃos]) er harde tortillachips, det vil si harde og tynne maisbrød av latinamerikansk type, skårne biter. De anvendes som matrett eller tillegg og har sitt opphav i det meksikanske kjøkken og tex-mex-kjøkkenet.

Nachos er oftest triangelformede. De kan i europeisk tappning være baket på hvetemel. Smakene kan variere, men de er ofte gratinert med ost eller dekket med ostesaus og ofte med jalapeños som tilbehør. Mange varianter finnes, men de serveres ofte med noen chilisaus, guacamole og bønner, men også kjøttfarse.

## Referanser




## Eksterne lenker
*
Yann Karamoh

**Yann Dorgelès Isaac Karamoh** (født 1998) er en ivoriansk-født fransk fotballspiller som spiller for den italienske klubben .

## Karriere
### SM Caen
Han kom fra Racing Club de France til SM Caens ungdomsavdelig i august i 2011. Han skrev en 3 års lang proffkontrakt med SM Caens den 7. desember 2015.

Den 13. august 2016 fikk han sin Ligue 1-debut for Caen. 21. september 2016 scoret han sitt første seriemål for Caen mot Angers SCO.

#### Inter (lån)
Den 31. august 2017 skrev han under en toårs låneavtale med FC Internazionale Milano til 30. juni 2019.

Den 24. september 2017 fikk han sin første Serie A-kamp for Inter mot Genoa.

## Referanser


## Eksterne lenker
* 
* Yann Karamohs profil på SM Caens hjemmeider
* Yann Karamoh hos talentshunter.net
* Yann Karamoh hos uefa.com/under17
* Caen : Yann Karamoh passe pro. lequipe.fr
Desouk

**Desouk** (, *Dosūq*) er en by i det nordlige Egypt, 80 km øst for Alexandria, i guvernementet Kafr ash Shaykh. Den ligger på østsiden av en sidegren av Nilen, med ankomst via to broer. Byen er i vekst, i 2006 hadde den 106 827 innbyggere, 137 660 innbyggere i 2011, og innbyggerantallet er beregnet til 136 367 i 2017.

## Historie

Desouk er datert tilbake til minst tiden rundt 3200 f.Kr. da området var en del av oldtidsbyen Buto fra før foreningen av Øvre og Nedre Egypt. Den var opprinnelig to byer, Pe og Dep, som ble smeltet sammen til en by som egypterne kalte Per-Wadjet. Gudinnen Wadjet var dens lokale guddom, ofte representert som en kobra, og ble etterhvert omfattet som skytsgudinne for Nedre Egypt. Hennes orakel var lokalisert i berømte tempel i byen og hennes fest ble markert hvert år.

Fra 1250 e.Kr. til 1517 var byen Desouk en del av provinsen Gharbia. Fra 1798 og til 1801 var den en del av den nå nedlagte provinsen Rosetta.

Det moderne Desouk er medlem av en organisasjon for islamske hovedsteder og byer, grunnet lokaliseringen av viktige islamske helligdommer i byen, slik som graven i den lokale moskeen til den egyptiske sufisten Ibrahim El Desouki fra 1200-tallet. Han var født i byen og bodde der hele livet, og han feires to ganger i året.

## Kjente personer
Flere andre kjente egyptere kommer fra Desouk: Youssef El-Mansy, Ahmed Zewail (Nobelprisvinner i kjemi i 1999), Mohammed Roshdy, kunstmaleren Evelyn Ashamallah, og lokalpolitikeren Abdel-Salam Mohammed Nasar.

## Sport
Fotballaget er Desouk SC, grunnlagt i 1966, som spiller i røde og hvite drakter. De er per 2018 i egyptisk tredje divisjon i gruppe 8. Hjemarenaen er Desouk Stadium, som åpnet i 1976.

## Bilder

Fil:Bridge Desouk Highway.jpg|Desoukbroen for motorveien
Fil:Desouk-2015-11.jpg|Utsyn over Nilen til Desouk
Fil:Desouk-2015-54.JPG|Høyhus ved Nilen
Fil:KFS Governorate-Welcome.JPG|Velkomsskilt
Fil:Corniche of the Nile, South District, Desouk.JPG|Vei langs elven


## Referanser
Psilomorphini

* Se Systematisk inndeling

**Psilomorphini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, gjerne rødlige trebukker. Hodet er rektangulært, tydelig lengre enn bredt, med små, rundet utstående fasettøyne. Antennene er tynne og minst så lange som kroppen. Pronotum er tydelig lengre enn bredt, nærmest rørformet. Dekkvingene er lange, slanke og parallellsidige. Beina er lange og tynne.

## Utbredelse
Gruppen er utbredt i Australia.

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Psilomorphini Lacordaire, 1869
******** Slekten *[[Arcucornus]]* Scambler, 1997
********* *[[Arcucornus occidentalis]]* Scambler, 1997  
********* *[[Arcucornus orientalis]]* Scambler, 1997
******** Slekten *[[Demomisis]]* Pascoe, 1867
******** Slekten *[[Ischnauchen]]* Scambler, 1993
********* *[[Ischnauchen costatus]]* (McKeown, 1938)
******** Slekten *[[Psilomorpha]]* Saunders, 1850
********* *[[Psilomorpha apicalis]]* Pascoe, 1859  
********* *[[Psilomorpha divisus]]* Pascoe, 1871  
********* *[[Psilomorpha maculicornis]]* (Saunders, 1850)  
********* *[[Psilomorpha marginalis]]* (Aurivillius, 1917)  
********* *[[Psilomorpha nigra]]* Scambler, 1990  
********* *[[Psilomorpha pulcher]]* (Hope, 1834)  
********* *[[Psilomorpha tenuipes]]* Saunders, 1850
******** Slekten *[[Quasiaphneope]]* Slipinski & Escalona, 2016
******** Slekten *[[Simocrysa]]* Pascoe, 1871
******** Slekten *[[Syllitosimilis]]* McKeown, 1938

## Referanser


## Kilder
* Liste over artene, med utbredelsesdata

## Eksterne lenker
* 
* Bilde av ''Psilomorpha tenuipes''
* Bilde av ''Psilomorpha tenuipes''
Cecilie Fiskerstrand

**Cecilie Hauståker Fiskerstrand** (født 1996) er en norsk fotballspiller som er keeper for den italienske klubben ACF Fiorentina og det norske landslaget.

## Klubbkarriere
Fiskerstrand begynte sin karriere i Langevåg. Der spilte hun og trente med gutter for best mulig matching, og etterhvert med herrelaget - og spilte kamper med gutter på aldersbestemt nivå.

Før 2014-sesongen gikk hun til 1. divisjonsklubben Fortuna Ålesund. Hun hadde trent jevnlig med klubben over flere år før hun signerte. Etter et halvt år i Fortuna gikk hun til Stabæk i Toppserien.

Etter å ha vært andrekeeper i Stabæk bak landslagskeeper Ingrid Hjelmseth, valgte hun å ikke signere ny kontrakt da den gikk ut i 2015. Hun gikk i stedet til LSK Kvinner før 2016-sesongen.

Også i LSK Kvinner ble hun andrevalg i sin første sesong, før hun i 2017 som 21-åring ble satset på som førstekeeper. Hun var med å vinne Toppserien med LSK fire år på rad i årene 2016 til 2019. 

I januar 2020 ble det kjent at hun hadde signert for Brighton i den engelske toppdivisjonen. Etter å ha fått lite spilletid i Brighton vendte hun hjem til Norge og LSK Kvinner i juni 2021.

## Landslagskarriere
Fiskerstrand har landskamper for J15, J16, J17, J19, U23 og det norske A-landslaget.

Hun ble tatt ut til det norske A-landslaget for første gang som 17-åring til samlingen i januar 2014. Debuten kom 17. januar mot England i en kamp som endte 1-1 i La Manga i Spania. Som lagets yngste ble hun ble tatt ut i troppen til VM i Canada 2015.

På trening 11. mai 2022 røk Fiskerstrands korsbånd, og hun var dermed ute resten av sesongen og mistet EM i England. Etter å ha kommet tilbake på banen våren 2023 var hun tilbake i landslagstroppen til VM i 2023 i Australia og New Zealand.

## Meritter

### Med LSK Kvinner

* Toppserien: 2016, 2017, 2018, 2019

* Norgesmesterskapet: 2016, 2018, 2019

### Med Norge

* Algarve Cup: 2019

## Referanser


## Eksterne lenker
* 
* 
*
Nacho Libre

***Nacho Libre*** er en amerikansk komediefilm fra 2006, regissert av Jared Hess. Den ble utgitt på amerikansk kino den 16. juni 2006 av Paramount Pictures.

## Sammendrag
Ignacio (Jack Black) er sønn av en skandinavisk luthersk misjonær og en meksikansk diakon, som begge døde da han var barn. Han arbeider som kokk for et barnehjem ved et kloster i Mexico. En kveld samler han sammen donert mat til barnehjemmet, og blir ranet av en tyv som heter Steven. Ignacio får en ide om å begynner med wrestling for å tjene penger til barnehjemmet. Han endrer navnet sitt til "Nacho" for å holde sin egentlige identitet hemmelig.

Nacho taper sine første kamper, og kontaker en mann kjent som "Emperor" som forteller hva Ignacio burde gjøre for å vinne. Ignacio gjør som han får beskjed om, men taper fremdeles kamper. Senere får Nacho muligheten til å delta i en turnering og slåss mot en annen mester, Ramses, som Nacho så vidt klarer å slå. Nacho bruker pengene han vinner på å kjøpe en minibuss for å dra på ekskursjon sammen med foreldreløs barn fra barnehjemmet. Filmen avsluttes med Ignacio, Steven og en nonne tar med alle barna til Monte Alban.

## Rolleliste

* Jack Black som Ignacio / Nacho
* Hector Jimenez som Esqueleto / Steven
* Peter Stormare som Emperor

## Eksterne lenker
* 
*
Tobi Amusan

**Ayomide Oluwatobiloba «Tobi» Amusan** (født 1997) er en nigeriansk friidrettsutøver som konkurrerer i sprintløp og hekkeløp. I 2022 ble hun verdensmester på 100 meter hekk.

## Idrettskarriere
;2013
Amusan deltok ved ungdomsafrikamesterskapet i friidrett 2013 i Warri i Nigeria, der hun fikk to medaljer. På 200 meter kom hun på 2.-plass, bak sin landsmanninne Adewunmi Deborah Adewale, og i lengdehopp kom hun på 3.-plass. 

;2014 
Ved det nigerianske mesterskapet i friidrett 2014 deltok hun på 100 meter og 100 meter hekk. På 100 meter hekk nådde hun finalen, der hun kom på 5.-plass med tiden 13,94. På 100 meter ble hun slått ut i semifinalen, der hun løp på 11,79. 

Hun skulle delta ved Sommer-OL for ungdom 2014, men Nigeria trakk laget for å hindre smitte av ebola, som hadde utbrudd i Vest-Afrika. Hun var også tatt ut til junior-VM i friidrett 2014, men stilte ikke til start i konkurransen. 

;2015
Ved Juniorafrikamesterskapet i friidrett 2015 i mars vant Amusan 100 meter hekk, med tiden 14,26, foran Lina Gaber Ahmed Amr og Rebecca Temidayo Oshinbajo. 

Ved den nasjonale AFN Golden League-serien kom hun på 2.-plass på 100 meter hekk ved stevnet i Oba i juni, og .

I september representerte hun Nigeria ved Panafrikanske leker 2015, og vant der 100 meter hekk med tiden 13,15 sekunder. Dette var hennes første internasjonale tittel i et seniormesterskap.

;2022
I VM 2022 i Eugene vant Amusan 100 meter hekk. I semifinalen løp hun på 12,12 som var ny verdensrekord. I finalen løp hun på 12,06, men denne tiden kunne godkjennes som ny verdensrekord på grunn av for mye medvind.

## Progresjon
;100 meter
* 2014 – 11,79
* 2015 – 11,59 (**PR**)

;100 meter hekk
* 2014 – 13,89
* 2015 – 13,11 (**PR**)

## Referanser


## Eksterne lenker
*
El Escorial

**El Escorial** er et slott i Spania, som også var et kloster. Offisielt navn på spansk er i dag **Real Sitio de San Lorenzo de El Escorial** («Det kongelige setet i San Lorenzo de El Escorial»). Det tidligere navnet var *Real Monasterio de San Lorenzo de El Escorial* («Det kongelige klosteret i San Lorenzo de El Escorial»).

Unesco førte den 2. november 1984 anlegget opp på Verdensarvslisten. 

Slottet ligger i kommunen San Lorenzo de El Escorial, ca 45 km nordvest for Madrid.

## Arkitekturen
Slottet er verdens største renessansebyggverk.

Den firkantede bygningen ble oppført av Filip II 1563-84 av grå granitt i sammehengende lengder, inndelt ved hjelp av gårdsrom. Grunnplanen var tenkt å etterligne en grill, et av Sankt Laurentius' attributter i ikonografien. Stilen er italiensk høyrenessanse i Michelangelos ånd. Slottskirken har kopiert dennes plan for Peterskirken om enn i noe mindre format. Foruten den store sentralkuppelen har den to fasadetårn. Arkitekt var hovedsakelig Juan de Herrera.

Det store kompleksets frontfasader i øst og vest er begge 206 meter lange, og har en murhøyde på 17 meter. Hjørnene er kronet av tårn.

## Samlingene
Til tross for atskillige ødeleggelser under krig og brann har slottet bevaret en mengde skatter, blant annet et berømt bibliotek med klassiske og arabiske håndskrifter. En særlig malerisamling omfatter verdifulle verker av nederlandske og spanske mestere som Rogier van der Weyden, Hieronymus Bosch, El Greco med flere. I noen av rommene finnes gjenstander etter Filip II. Den senere residensen lå i nordre fløy. 

## Gravkammer
Under kirkens høykor finnes et *panteon*, et gravkammer for den kongelige familie, med gullbeslåtte kister av svart marmor.

## Referanser


## Kilder
* *[[Svensk uppslagsbok]]*. Malmö 1931.

## Eksterne lenker
*
Pteroplatini

* Se Systematisk inndeling

**Pteroplatini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore (gjerne 10-15 millimeter), fargerike trebukker. I alle fall noen av artene etterligner giftige biller i familien rødvinger (Lycidae). Disse billene har forholdsvis tynt hudpanser, og er gjerne farget i gult eller rødt og svart. Hodet er forholdsvis lite, antennene lange og slanke. Pronotum er bredere enn langt, rundet foran og på sidene. Dekkvingene utvider seg gjerne bakover slik at kroppen får et trekantet omriss. De er nokså flate og har noe opphøyde lengderibber.

## Utbredelse
Gruppen er utbredt i Sør- og Mellom-Amerika nordover til det sørlige USA, dessuten er gruppen representert med slektene *[[Amphidesmus]]*, *[[Diastellopterus]]* og *[[Pseuderos]]* i Afrika.

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Pteroplatini Thomson, 1860
******** Slekten *[[Amphidesmus]]* Audinet-Serville, 1834 - seks arter, Afrika, blir ofte plassert i Trachyderini
******** Slekten *[[Aphylax]]* Lacordaire, 1869  - én art
******** Slekten *[[Athetesis]]* Bates, 1870 - to arter, ofte regnet til Trachyderini
******** Slekten *[[Corynellus]]* Bates, 1885  - fem arter
******** Slekten *[[Cosmoplatus]]* Aurivillius, 1891  - to arter
******** Slekten *[[Deltosoma]]* Thomson, 1864  - seks arter
******** Slekten *[[Diastellopterus]]* Thomson, 1858 - to arter, Afrika 
******** Slekten *[[Elytroleptus]]* Dugés, 1879 - 18 arter, ofte regnet til Trachyderini
******** Slekten *[[Nubosoplatus]]* Swift, 2008  - én art
******** Slekten *[[Pseuderos]]* Lameere, 1893  - fire arter, Afrika
******** Slekten *[[Pteroplatus]]* Buquet, 1840  - 18 arter
******** Slekten *[[Thelgetra]]* Thomson, 1864  - to arter

## Referanser


## Kilder
* Liste over arter i den gamle verden, med utbredelsesdata 
* Ubirajara R. Martins og Dilma Solange Napp (2006)  Notes on the genera ''Deltosoma'' and ''Thelgetra''  (Coleoptera, Cerambycidae, Pteroplatini). *Iheringia* 96(3).

## Eksterne lenker
* 
* Bilde av ''Deltosoma lacordairei''
* Bilde av ''Pteroplatus anchora''
Akkarfjorden

**Akkarfjorden** er navnet på tre fjorder i Norge:

*Akkarfjorden (Måsøy) &ndash; en fjord i Måsøy kommune. 

*Akkarfjorden (Hammerfest) viser til to fjorder i Hammerfest kommune:
**Akkarfjorden (Sørøya) &ndash; en fjord på Sørøya i Hammerfest kommune. 
**Akkarfjorden (Kvaløya) &ndash; en fjord på Kvaløya i Hammerfest kommune.
Skårungen

***Skårungen*** er en reality-TV-serie i ti episoder som ble sendt på NRK1 i 2017. I serien konkurrerte tolv deltakere om tittelen «Norges beste skårunge». Deltakerne hadde ingen erfaring fra fiskeyrket og gikk gjennom flere konkurranser med en erfaren fiskebåtskipper som mentor. Taperen i hver konkurranse røk ut av serien. Vinneren av konkurransen ble Mathias Hole Svoren fra Hakadal, foran Harald Sakarias Brøvig Hansen. Programleder var Silje Nordnes.

## Forarbeid og produksjon
I oktober 2015 annonserte NRK etter deltakere til sin realityserie *Skårungen*, og i løpet av ett par uker var det mottatt over 750 søknader fra menn og kvinner som ønsket å delta i programmet. I utvelgelsesprosessen, som ble foretatt av ansatte i produksjonsselskapet Outcast, ble det tatt ut tolv deltakere.

Innspillingene til serien ble gjort i Svolvær i løpet av Lofotfisket, og startet 15. februar 2016. Deltakerne var delt inn i lag på fire personer på hver fiskebåt, som hadde en størrelse på over 40 fot. Hvert lag ble fulgt av et kamerateam på to eller tre personer.

Den første episoden ble fulgt av  seere.

## Deltakere
Det var fire deltakere og en skipper på hvert lag. Lagene hadde navn etter fiskebåtene deltakerne var fordelt på.
### Lag «Sandfjordjenta»
* Skipper Vegard Bangsund
* Kaia Urdahl
* Espen Knutsen
* Ole Vikenes
* Veronica Evjen

### Lag M/K «Skreien»
* Skipper Jens Ringstad
* Harald Sakarias Brøvig Hansen
* May-Karin Remme
* Sandra Bjørndal
* Mathias Svoren

### Lag «Sivertsen jr.»
* Skipper Geir Sivertsen
* Nina Bull-Engelstad
* Oddmund Hansen
* Daniel Løken
* Susanne Winther

### Resultater

: viser deltakeren som hadde immunitet fordi vedkommende vant marmælen og var på vinnerlaget.
: viser deltakerne som hadde immunitet fordi vedkommende var på vinnerlaget.
: viser deltakeren som hadde immunitet fordi vedkommende vant marmælen.
: viser deltakeren som var i duell, men gikk videre.
: viser deltakeren som var i duell og røk ut.
: viser deltakeren som fikk førsteplass.
: viser deltakeren som fikk andreplass.
: viser deltakeren som fikk tredjeplass.
: viser lag M/K Skreien.
: viser lag Sivertsen Jr..
: viser lag Sandfjordjenta.

## Referanser


## Eksterne lenker
*
Vöcklabruck

**Vöcklabruck** er en by i Oberösterreich i Østerrike med 11 931 innbyggere i 2011.

Byen er bygd opp rundt elven Vöckla som også har gitt navnet til byen. 

Du finner mange industrier i området som Lenzing AG.
Tanga lufthavn

**Tanganyika lufthavn** (IATA: **TGT**, ICAO: **HTTG**) er en liten innenlands flyplass nordøst i Tanzania som betjener Tanga og Tanga-regionen. 

Flyplassen ligger om lag 5 km sydvest for byen ved stamveien A-14. Flyplassen har rutegående forbindelse med Arusha, Dar-es-Salaam og Zanzibarøyene Unguja og Pemba.

## Referanser
Erotiske folkeeventyr

***Erotiske folkeeventyr*** er en samling erotiske fortellinger samlet inn i Norge på 1800-tallet, utgitt for første gang på Universitetsforlaget i 1977 med Oddbjørg Høgseth som redaktør.

Samlingen består av muntlige fortellinger med erotisk innhold, skrevet ned av blant annet Peter Chr. Asbjørnsen, Jørgen Moe, Moltke Moe, Rasmus Løland og Knut Nauthella på 1800-tallet. De aller fleste av disse hadde ikke vært publisert før *Erotiske folkeeventyr* ble utgitt i 1977.

## Form og innhold
I likhet med andre eventyr er dette muntlige fortellinger som er nedtegnet. Til forskjell fra de folkeeventyrene som ble utgitt i nasjonalromantikken, er eventyrene her utgitt som de ble nedtegnet. Språket er derfor nærmere datidens talemål, og i formen har eventyrene færre gjentakelser og andre tilpasninger som ble gjort i eventyrutgivelsene på 1800-tallet.

I eventyrenes sjangerinndeling vil de fleste av eventyrene passe inn i som kalles skjemteeventyr, altså underholdsningseventyr som gjerne harselerer med folks dumskap eller lyter. Hovedpersonene i fortellingene er gjerne vellystige menn eller kvinner, ektepar som ikke forholder seg til vedtatt normer og regler, og prester med en annen seksualmoral enn forventet av en prest. Språk og innhold er direkte og seksuelt, med titler som «Kukken og skosålen», «Jenten som skulle akte mødommen sin» og «Det romfitta slaget».

## Sammenheng med andre folkeeventyr

Noen av disse fortellingene ble utgitt på tysk i 1888, men utover det forble de upublisert frem til *Erotiske folkeeventyr* ble utgitt i 1977. Tolv av fortellingene, samlet inn av Asbjørnsen og Moe, ble utgitt i det tyske tidsskriftet Kryptadia i 1883.

En del av de erotiske eventyrene ble samlet inn av Asbjørnsen og Moe samtidig med deres innsamling av eventyrene som ble gitt ut som Norske Folkeeventyr i 1840-årene, men disse grovere fortellingene passet ikke inn i den nasjonalromantiske fortellingen om den norske folkesjela. I manus finner man kommentarer fra Asbjørnsen og Moe om de erotiske folkeeventyrene som «svinsk, ubrugeligt og obscønt».

Det erotiske har også opprinnelige hatt en større plass i mange folkeeventyr enn i de versjonene som endte opp med å bli trykt. Eksempelvis kan man i Asbjørnsens notater til eventyret «Prinsessen som ingen kunne målbinde» se at der prinsessa svarer «Det er varmere i glohaugen» når Askeladden innleder med å si til henne at «Det var da godt og varmt her», så sier hun i den opprinnelige nedtegnelsen «Det er varmere i Ræva mi».

## Mottakelse
Da samlingen ble utgitt i 1977 av Universitetsforlaget ble samlingen en salgssuksess, og solgte 40 000 eksemplarer på kort tid. I etterkant har den blitt utgitt i nye opplag med jevne mellomrom, siste gang i 1996.

Utgivelsen fra 1977 har en rekke burleske illustrasjoner av Finn Graff, Morten M. Kristiansen, Hans Normann Dahl og Rune Johan Andersson.

## Referanser


## Eksterne lenker
* ''Erotiske folkeeventyr'' hos Nasjonalbiblioteket
Håkon Kvernmo

**Håkon Hermann Kvernmo** (født 9. august 1941 i Korgen i Nordland, død 21. januar 2016 i Rælingen) var en norsk offiser (brigader).

Han fullførte Krigsskolen i 1974, Forsvarets stabsskole i 1984, Försvarshögskolan i Stockholm i 1987 og Sjefskurset ved Forsvarets høgskole i 1994. Samme år ble han utnevnt til sjef for Brigaden i Nord-Norge. I 1996 ble han første sjef for Finnmark regiment der han avfsluttet sin militære karriere i 2001.

## Kilder
* Nekrolog i *Aftenposten* 6. februar 2016
Jordskjelvet i Kaohsiung 2016

**Jordskjelvet i Kaohsiung** fant sted den 6. februar 2016 kl. 3.57 (lokal tid) på Taiwan. Jordskjelvets epiaentrum lå i bydelen Meinong i Kaohsiung, men hardest rammet ble den store havnebyen Tainan som ligger cirka 48&nbsp;km vestenfor.

Etter  beregninger utført av United States Geological Survey (USGS) hadde jordskjelvet en styrke av 6,4&nbsp;MW på momentmagnitudeskalaen. Kort etter jordskjelvet ble det meldt om skader i byen Tainan. Minst åtte høyhus knakk over ende eller ble rasert, deriblant en 16-etasjes boligblokk i bydistriktet Yongkang. Tretti timer etter skjelvet hadde antallet døde personer kommet opp til 27 og cirka 120 personer var ntert som fortsatt savnet. Jordskjelvet førte til en del strømbrudd i Tainan og i den enda større byen Kaohsiung og trafikken på Taiwans høyhastighetstog var tidvis innstilt.

## Referanser




## Eksterne lenker
*
Etta Baker

**Etta Baker** (1913–2006) var en amerikansk bluesmusiker (sang, gitar og banjo).

Faren, Boone Reid, var bluesmusiker og spilte flere instrumenter. De første opptakene med Etta Baker ble gjort sommeren 1956 etter at hun og faren møtte folksangeren og folkloristen Paul Clayton. 

Baker startet å spille og synge piedmont blues da hun var tre år gammel, og musiserte i tilsammen over nitti år. Gjennom årene delte hun sin innsikt med kjente musikere som Bob Dylan, Taj Mahal og Kenny Wayne Shepherd.

Baker fikk flere utmerkselser og priser.

## Diskografi i utvalg
* 1991: *One-Dime Blues* (Rounder Records)
* 1999: *Railroad Bill*  (Music Maker)
* 2004: *Etta Baker with [[Taj Mahal (musiker)|Taj Mahal]]* (MM50)
* 2005: *Carolina Breakdown* von Etta Baker mit Cora Phillips (MM56)
* 2006: *Instrumental Music of the Southern Appalachians: Traditional Years* (Empire)

## Referanser


## Eksterne lenker
* 
* 
* «Etta Baker», *N.C. Arts Counsil*
* «Etta Baker», *North Carolina Department of Cultural Resources*
* Liveopptak av Etta Baker framføre «One Dime Blues»
Strømmen (Hammerfest)

**Strømmen** er et sund i Hammerfest kommune i Finnmark. Det ligger mellom øyene Seiland i sør og Kvaløya i nord.

Sundet krysses av ferjesambandet Akkarfjord–Kjerringholmen.

## Referanser
Strømmen (andre betydninger)

**Strømmen** kan vise til:

*Strømmen – et tettsted i Lillestrøm kommune i Akershus
**Strømmen stasjon – en jernbanestasjon i Strømmen i Skedsmo
**Strømmen Storsenter – et kjøpesenter på Strømmen
**Strømmen Idrettsforening – et idrettslag fra Strømmen i Skedsmo
*Strømmen (Arendal) – et område i Arendal kommune i Aust-Agder
*Strømmen (Engerdal) – ei elv i Engerdal kommune i Hedmark
*Strømmen (Hammerfest) – et sund i Hammerfest kommune i Finnmark
Songea lufthavn

**Songea lufthavn**  er en flyplass i det sydlige Tanzania som betjener  Songea og Ruvuma-regionen. Den ligger om lag 8 km vest for byen.

## Referanser
Ngara lufthavn

**Ngara lufthavn**  er en flyplass nordvest i Tanzania som betjener Ngara. Den ligger om lag 12&nbsp;km sydøst for byen.

## Referanser